Festlig Lidl-åbning på Holbækvej - sn.dk - Forsiden - Roskilde-området - Roskilde
Torsdag morgen klokken 8 kunne kunderne drøne ind i den nye Lidl-butik på Holbækvej. Foto: Jørgen C. Jørgensen
Artiklen: Festlig Lidl-åbning på Holbækvej
Festlig Lidl-åbning på Holbækvej
Roskilde - 28. februar 2019 kl. 10:58
De cirka 150 mennesker i køen foran den nye Lidl på Holbækvej er ikke helt morgenfriske, da regionsdirektør Niclas Kjellman fra Lidl forsøger at få dem til at råbe ja på spørgsmålet om, at de er friske.
Efter et par forsøg stiller Niclas Kjellman sig dog tilfreds og fortæller, at med denne butik er der 118 Lidl-butikker i Danmark. Det er den anden i Roskilde, hvor der i forvejen ligger en Lidl på Københavnsvej.
Niclas Kjellman fortæller begejstret, at Roskildes nye Lidl-butik har et helt nyt koncept, hvor der blandt andet er masser af økologi og danske varer.
Den nye butiks leder, Michael Schantz og Joy Mogensen klipper i fællesskab snoren et par minutter før klokken 8.
Masser af balloner rundt om dørene er med til at give en festlig stemning, da menneskemængden langsomt bevæger sig ind i den godt 1200 kvadratmeter store butik for at få fat på nogle af åbningstilbuddene.
Net-artiklen her er en forkortet version af en artikel, der bringes i DAGBLADET Roskilde torsdag den 28. februar. Du kan købe adgang til at læse hele artiklen - og resten af dagens avis - på sn.dk